Yosh ijodkorlar kengashi. Respublika yosh ijodkorlar kengashi — Oʻzbekistonda yosh ijodkorlarni qoʻllab-quvvatlash, istedodini yuzaga chiqarishga koʻmaklashadigan nodavlat notijorat tashkilot. Kengash Oʻzbekiston Prezidenti Shavkat Mirziyoyevning tashabbusi bilan 2017-yil 8-sentabrda Oʻzbekiston yoshlar ittifoqi muassisligida tashkil etilgan. Tashkil etilishi. 2017- yil 30-iyun Kamolot Yoshlar Ijtimoiy Harakatining qurultoyida Oʻzbekiston Prezidenti Shavkat Mirziyoyev Respublika yosh ijodkorlar kengashini tashkil etish tashabbusini ilgari suradi va kengashga yosh ijodkor Mehrinoz Abbosovani rais etib tayinlash taklifini beradi. Kengash 2017-yil 8-sentabr sanasidan rasman ish boshlagan. Yoʻnalishlari. Kengash Nazm, nasr, badiiy tarjima, tasviriy sanʼat, dramaturgiya, jurnalistika, fotografiya yoʻnalishlarida faoliyat yuritadigan yoshlarni qoʻllab-quvvatlab keladi.